หุ้นไทยภาคเช้าปิดลบ6.19จุด
เช้าวันนี้ดัชนีหุ้นไทยปิดที่ระดับ 1,147.47 จุด ลดลง 6.19 จุด หรือ 0.54% มีมูลค่าการซื้อขาย 10,465.92 ล้านบาท
30 พ.ค. 2555

เช้าวันนี้ดัชนีหุ้นไทยปิดที่ระดับ 1,147.47 จุด ลดลง 6.19 จุด หรือ 0.54% มีมูลค่าการซื้อขาย 10,465.92 ล้านบาท




ดัชนีหุ้นไทยเช้าวันที่ 30 พ.ค. ปรับตัวลดลงจากแรงเทขายทำกำไรในกลุ่มพลังงานและธนาคารพาณิชย์ หลังจากที่ก่อนนี้ดัชนีปรับตัวเพิ่มขึ้นต่อเนื่องร่วม 40 จุด นอกจากนี้นักลงทุนยังกังวลราคาสินค้าโภคภัณฑ์ที่อ่อนตัวลงตามภาวะเศรษฐกิจโลก รวมทั้งปัญหาการเมืองในประเทศ ส่งผลให้ดัชนีปิดภาคเช้าที่ระดับ 1,147.47 จุด ลดลง 6.19 จุด หรือ 0.54% มูลค่าการซื้อขาย 10,465.92 ล้านบาท
5 อันดับหุ้นที่มีมูลค่าการซื้อขายสูงสุด1. PTTGC ปิดที่ 56.25 บาท ลดลง 1.50 บาท หรือ 2.60% มูลค่าการซื้อขาย 865.53 ล้านบาท2. PTT ปิดที่ 310 บาท ลดลง 3 บาท หรือ 0.96% มูลค่าการซื้อขาย 447.05 ล้านบาท3. APURE ปิดที่ 2.04 บาท เพิ่มขึ้น 0.20 บาท หรือ 10.87% มูลค่าการซื้อขาย 430.12 ล้านบาท4. SMM ปิดที่ 3.08 บาท เพิ่มขึ้น 0.04 บาท หรือ 1.32% มูลค่าการซื้อขาย 401.66 ล้านบาท5. SUPER ปิดที่ 0.92 บาท เพิ่มขึ้น 0.10 บาท 12.20% มูลค่าการซื้อขาย 358.65 ล้านบาท 
บริษัทหลักทรัพย์(บล.)เคจีไอ ระบุว่า ดัชนีหุ้นไทยเช้านี้ปรับตัวลดลงแต่ไม่มาก เพราะหุ้นสินค้าโภคภัณฑ์ที่บวกแรงและหนุนดัชนีเมื่อวานนี้จะมีช่วงลงตามจิตวิทยาของตลาดสินค้าโภคภัณฑ์ที่แย่ลง โดยมองว่าตลาดหุ้นได้รับรู้การเก็งกำไรว่าจีนจะออกมาตรการกระตุ้นเศรษฐกิจรอบใหม่แล้ว และน่าจะรับรู้ตัวเลขโพลล์ในกรีซที่ว่าพรรค New Democracy ที่สนับสนุนการรัดเข็มขัดนั้นกลับมามีคะแนนนำพรรค SYRIZA เล็กน้อย 
คาดว่าดัชนีน่าจะตอบสนองเชิงลบต่อค่าเงินยูโร/ดอลล่าร์ฯ ที่ร่วงต่ำกว่า 1.25 (ต่ำสุดครั้งใหม่รอบ 11 เดือน) และต่อการปรับขึ้นต่อเนื่องของดอกเบี้ยพันธบัตร 10 ปีของสเปนที่ขึ้นมาที่ 6.54% หลังจากบริษัทจัดเรทติ้งท้องถิ่น อีกาน-โจนส์ ปรับลดเครดิตของสเปนเป็นครั้งที่ 3 ในรอบ 1 เดือน ส่วนตลาดหุ้นสหรัฐฯที่บวกแรงเมื่อคืนไม่น่าจะหนุนตลาดหุ้นเอเชีย เพราะว่าคงเป็นการบวกรับรู้ปัจจัยการเมืองในกรีซเท่านั้น
ทั้งนี้ ฝ่ายวิจัยคงมุมมองว่าดัชนีจะแกว่งตัวบริเวณ 1,120 จุด บวกหรือลบไปจากจุดดังกล่าวไม่เกิน 30 จุด เนื่องจากนักลงทุนไม่กล้าเลือกทางใดทางหนึ่งก่อนที่กรีซจะเลือกตั้งเรียบร้อยและรู้ผลว่ากรีซจะอยู่หรือออกจากยูโรโซน ด้วยมุมมองดังกล่าว หุ้นกลุ่มหลักโดยเฉพาะพลังงานและสินค้าโภคภัณฑ์จึงยังไม่น่าสนใจในช่วงนี้ ฝ่ายวิจัยมองว่ากลุ่มค้าปลีก สื่อสาร และที่ดิน น่าจะโดดเด่นจนกว่าถึงช่วงกลางเดือน มิ.ย.